**PROJEKTS**

**NEKUSTAMĀ ĪPAŠUMA PIRKUMA LĪGUMS Nr.\_\_\_\_\_\_\_**

LIEPĀJA 2022.gada \_\_.\_\_\_\_\_\_

Liepājas valstspilsētas pašvaldība, reģistrācijas Nr.40900016437 (turpmāk - Pārdevējs), kuru pārstāv Liepājas pilsētas pašvaldības iestādes "Nekustamā īpašuma pārvalde" vadītājs \_\_\_\_, kurš rīkojas saskaņā Liepājas pilsētas domes 2015.gada 19.marta nolikumu Nr.6 "Liepājas pilsētas pašvaldības iestādes "Nekustamā īpašuma pārvalde" nolikums", Liepājas valstspilsētas pašvaldības domes 2022.gada \_\_\_\_\_\_ lēmumu Nr. \_\_\_ "Par dzīvokļa īpašuma\_\_\_\_izsoli" , no vienas puses, un

\_\_\_\_, personas kods \_\_\_, deklarētā dzīvesvieta: \_\_\_ (turpmāk - Pircējs), no otras puses,

pamatojoties uz Liepājas valstspilsētas pašvaldības domes 2022.gada 21.jūlijalēmumu Nr.288/11 "Par neizīrēta nekustamā īpašuma Brīvības ielā 74 atsavināšanu", 2022.gada \_\_.\_\_\_\_ lēmumu Nr.\_\_ "Par nekustamā īpašuma Brīvības ielā 74 izsoli", Liepājas valstspilsētas pašvaldības Dzīvojamo māju privatizācijas komisijas 2022.gada \_\_.\_\_\_\_\_ lēmumu (sēdes protokols Nr. \_\_\_, \_\_\_.§) un Liepājas pilsētas domes 2007.gada 13.aprīļa nolikumu Nr.22 "Liepājas pilsētas pašvaldības dzīvokļa īpašumu atsavināšanas nolikums", kā arī Publiskas personas mantas atsavināšanas likumu, noslēdz šāda satura līgumu:

# 1. Līguma priekšmets

1.1. Pārdevējs pārdod un Pircējs pērk nekustamo īpašumu, kura adrese ir Brīvības ielā 74, Liepājā, kadastra Nr.1700 021 0120 (turpmāk - Objekts).

1.2. Objekts sastāv no zemes vienības 772 kv.m platībā ar kadastra apzīmējumu 1700 021 0120, neizīrētas 9 dzīvokļu dzīvojamās mājas, kadastra apzīmējums 1700 021 0120 001, ar kopējo platību 313,2 kv.m; neizīrētas 4 dzīvokļu dzīvojamās mājas, kadastra apzīmējums 1700 021 0120 003, ar kopējo platību 96,6 kv.m (dabā demontētas ēkas pamati); palīgceltnes - veļas mazgātava (kadastra apzīmējums 1700 021 0120 006), reģistrēts Liepājas pilsētas zemesgrāmatas nodalījumā Nr.3868 uz Liepājas pilsētas pašvaldības vārda 1999.gada 2.martā.

**2. Cena un samaksas kārtība**

2.1. Objekta cena ir \_\_\_ EUR (\_\_\_*euro*).

2.2. Pircējs šī līguma 2.1.punktā minēto summu samaksājis 100 procentu apmērā, ieskaitot to norēķinu kontā Nr.LV12UNLA0050007588848, AS "SEB banka", Liepājas pilsētas pašvaldības iestādei "Nekustamā īpašuma pārvalde", reģistrācijas Nr.90002066769, ko apliecina kredītiestādes izdots dokuments par maksājuma veikšanu.

**3. Pušu tiesības un pienākumi**

3.1. Pārdevējs garantē, ka ir vienīgais likumīgais Objekta īpašnieks un ir tiesīgs slēgt šo līgumu un uzņemties tajā noteiktās saistības.

3.2. Pircējs apņemas:

3.2.1. viena mēneša laikā no līguma parakstīšanas dienas reģistrēt savas īpašuma tiesības zemesgrāmatā;

3.2.2. veikt visus maksājumus, kas saistīti ar šī līguma reģistrāciju zemesgrāmatā;

3.3. Pircējam ir pienākums viena mēneša laikā no pirkuma līguma parakstīšanas dienas reģistrēties Liepājas valstspilsētas pašvaldības administrācijas Finanšu pārvaldes Nodokļu administrēšanas daļā kā nekustamā īpašuma nodokļa maksātājam.

3.4. Pārdevējs neatbild par Objekta nenozīmīgiem trūkumiem, kā arī par tādiem, kas ieguvējam bijuši zināmi vai, pievēršot visparastāko uzmanību, nevarētu palikt viņam apslēpti.

3.5. Pēc pirkuma līguma noslēgšanas pretendents pārņem Objektu savā pārvaldīšanā un apsaimniekošanā.

3.6. Visu risku par zaudējumiem, kurus Objekts var radīt trešajām personām, no šī līguma spēkā stāšanās brīža uzņemas Pircējs.

**4. Vispārīgie noteikumi**

4.1. Īpašuma tiesības uz Objektu Pircējs iegūst Pirkuma līguma spēkā stāšanās dienā. Visu risku par zaudējumiem, tajā skaitā trešajām personām, no Pirkuma līguma spēkā stāšanās brīža uzņemas Pircējs.

4.2. Pirms šī Līguma noslēgšanas par Objektu nav strīda un tam nav uzlikts atsavināšanas aizliegums.

4.3. Līgums stājas spēkā ar parakstīšanas dienu un darbojas līdz līgumsaistību pilnīgai izpildei.

4.4. Pircējs ir apsekojis Objektu, iepazinies ar tā stāvokli un piekrīt to pirkt tādā stāvoklī, kāds tas ir šī Līguma noslēgšanas dienā. Pārdevējs un Pircējs paziņo, ka, noslēdzot šo līgumu, viņi labi apzinās pārdotā un pirktā nekustamā īpašuma vērtību un atsakās viens pret otru celt prasības par šī līguma atcelšanu vai pirkuma maksas maiņu nesamērīgu zaudējumu dēļ.

4.5. Jebkuri šī līguma grozījumi, papildinājumi izdarāmi, tikai pusēm rakstiski vienojoties. Tie stājas spēkā pēc to parakstīšanas un ir šī līguma neatņemama sastāvdaļa.

4.6. Attiecības, kas nav atrunātas šajā līgumā, tiek regulētas saskaņā ar Latvijas Republikas normatīvajiem aktiem.

4.7. Domstarpības, kas rodas pusēm par šī līguma izpildi, tiek risinātas savstarpēji vienojoties, ja puses nevar vienoties - tiesā.

4.8. Līgums sastādīts uz 1 (vienas) lapas 3 (trijos) eksemplāros, pa vienam eksemplāram katrai līgumslēdzējai pusei un viens - iesniegšanai zemesgrāmatu nodaļā. Visiem eksemplāriem ir vienāds juridisks spēks.

Pārdevējs Pircējs

|  |  |
| --- | --- |
| Liepājas valstspilsētas pašvaldība, | \_\_\_\_, |
| reģistrācijas Nr.40900016437, | personas kods \_\_\_, |
| Rožu ielā 6, Liepājā, LV-3401, | deklarētā dzīvesvieta: \_\_\_ |
| AS SEB banka, |  |
| konts Nr.: LV24UNLA0020102001110, |  |
| kods: UNLALV2X |  |
|  |  |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_